b'\n_START_ARTICLE_\nGrad Gorenji Mokronog\n_START_PARAGRAPH_\nGrad Gorenji Mokronog (nem\xc5\xa1ko Obernassenfuss\') je grad, katerega razvaline le\xc5\xbeijo na grebenu ob cesti, ki vodi proti \xc4\x8cu\xc5\xbenji vasi na Dolenjskem._NEWLINE_E\xc5\xa0D: Znotraj za\xc5\xa1\xc4\x8ditenega obmo\xc4\x8dja 9147_NEWLINE_Koordinati: 45\xc2\xb055\'15,96" N 15\xc2\xb09\'8,97" E\n_START_SECTION_\nZgodovina\n_START_PARAGRAPH_\nGrad so najkasneje v za\xc4\x8detku 12. stoletja pozidali gospodje Mokrono\xc5\xa1ki, prvi\xc4\x8d pa je posredno omenjen leta 1137, ko je omenjen vitez Henrik de Nazzenfuz. Izrecno je grad prvi\xc4\x8d omenjen kot trdnjava (veste Obernnassenfuss) leta 1372, kot grad pa leta 1465._NEWLINE_Danes so od gradu vidni le \xc5\xa1e ostanki obrambnega jarka, ki je neko\xc4\x8d lo\xc4\x8deval grajski gri\xc4\x8d od pobo\xc4\x8dja ter prekriti ostanki temeljev, ki na nekaj mestih gledajo izpod zemlje. Jugovzhodno od grajske kope je v njeni neposredni bli\xc5\xbeini v zemlji luknja s premerom \xc5\xa1tirih metrov, deloma obzidana s klesanim kamenjem, katere namen danes ni povsem jasen.'